《游清凉山次乔宗伯韵》
明代·杨旦

雨馀山色散晴空，古寺逶迤曲径通。暇日偶陪诸老后，上方今喜一樽同。

凭高眺远诗怀壮，佳景芳时乐事丛。宾主相忘因坐久，莲房荐酒擘青葱。

作者简介：福建建安人，字晋叔，号偲庵。杨荣曾孙。弘治三年进士。历官太常卿，正德间忤刘瑾，谪知温州。有政绩。瑾诛，累擢至户部侍郎，南京吏部尚书。以反对张璁、桂萼骤进用，为给事中陈洸所劾。勒令致仕。